[{"text_idx": "#000001", "text": "Aelod o'r Gwersyll Byw'n Wyllt"}, {"text_idx": "#000002", "text": "Am bris rhesymol, cyniga ein Gwersylloedd Byw\u2019n Wyllt gyfle i westeion ddysgu sgiliau byw a ffynnu yn y gwyllt. Maent hefyd yn ymwneud a\u0302 llawer mwy na dysgu sgiliau goroesi yn unig, mae ein gwersylloedd yn gyfle i gamu allan o wrthdyniadau a thrapiau\u2019r byd modern, gan ddysgu troedio\u2019n ysgafn ar y Ddaear."}, {"text_idx": "#000003", "text": "... trwy gasglu a gwneud daeth cysylltiad deu-ffordd, cwbl newydd a dyfnach a\u0302 natur i\u2019r amlwg ... gan fy ngrymuso i sylweddoli bod cymaint o roddion o\u2019n cwmpas ym myd natur."}, {"text_idx": "#000004", "text": "\u2022 Bwyd gwyllt: dysgu adnabod, cynaeafu\u2019n gyfrifol, prosesu a chadw\u2019r bwydydd gwyllt sydd gan y tir i\u2019w cynnig ar sail egwyddorion chwilota adfywiol a chynhenid.\n\u2022 Meddyginiaeth wyllt: dysgu adnabod, cynaeafu, prosesu a chadw\u2019r meddyginiaethau gwyllt sydd ar gael inni o blanhigion ar gyfer gwella anhwylderau bob dydd.\n\u2022 Crefft: dysgu sut i ddefnyddio deunyddiau gwyllt wedi\u2019u chwilota i wneud pob math o eitemau defnyddiol a hardd fel: llwyau, bowlenni, basgedi, llinyn, rhaff, bagiau ac unrhywbeth arall bydd ei angen yn y gwersyll!\n\u2022 Sgiliau: dysgu sgiliau hanfodol i oroesi a ffynnu yn y gwyllt, fel gwneud ta\u0302n gyda ffrithiant a golosged naturiol, dod o hyd i ddw\u0302r, sgiliau llechwraidd, sut i ddarllen y dirwedd trwy adnabod planhigion a llwybrau ac arwyddion anifeiliaid i ddehongli iaith adar\n\u2022 Cymuned: byw gyda\u2019n gilydd mewn llwyth dros dro, gan gofio ffyrdd hynafol o uniaethu a bod yn y byd. Rhannu straeon a syniadau o amgylch y ta\u0302n, a chofio beth yw bod yn ddynol."}, {"text_idx": "#000005", "text": "Helpodd yr amseroedd tawel o fyfyrio fi i ymgorffori parch at natur fel athro a thywysydd."}]